То: Режисьорът на Глава втора Анди Мускиети потвърждава епично време за изпълнение - Холивуд | Юли 2022\nТо: Режисьорът на Глава втора Анди Мускиети потвърждава епично време за изпълнение\nРежисьорът Анди Мускиети разкри, че когато за първи път редактираха It: Chapter Two, тя продължи четири часа.\nРежисьорът It: Chapter Two Анди Мускиети каза, че е доволен от ритъма на новия филм.\nРежисьорът It: Chapter Two Анди Мускиети разкри, че филмът в момента се появява с продължителност от 2 часа и 45 минути.\nМускиети, който режисира продължението на хорър блокбъстъра It от 2017 г., каза, че хората, които вече са гледали филма, не са имали оплаквания относно продължителността му, съобщи DigitalSpy.\nТой също така сподели, че когато за първи път монтираха филма, той беше дълъг четири часа.\nФилмът е много различен, когато пишете сценария и изграждате история в сравнение с крайния продукт. В началото, когато пишете и изграждате ритъма на историята, всичко, което сте поставили там, изглежда много важно за историята.\nВъпреки това, когато филмът най-накрая е монтиран и е дълъг 4 часа, разбирате, че някои от събитията и някои от ударите могат лесно да бъдат премахнати, но същността на историята остава непокътната, каза Мускиети.\nневероятният хълк mcu\nРежисьорът, който режисира и първата част, каза, че е доволен от ритъма на новия филм.\nНе можете да представите 4-часов филм, защото хората ще започнат да се чувстват неудобно, независимо какво виждат, но в крайна сметка имаме филм, който е с продължителност 2 часа и 45 минути, а темпото е много добро, каза той.\nНикой, който е гледал филма, не е имал оплаквания, добави той.\nAvengers: Endgame все още държи рекорда за най-дълго време на изпълнение - 3 часа и 2 минути.\nПродуцентът Барбара Мускиети каза, че ще пуснат и режисьорска версия.\nЩе пуснем режисьорска версия, защото този път определено си заслужава. Имаме няколко невероятни сцени, които не попаднаха във филма. Понякога трябва да правите избор и някои неща не могат да бъдат в тази кината, но определено заслужават хората да ги видят на по-късна дата, каза тя.\nПървият филм следва първата половина на едноименния роман на Стивън Кинг, разказвайки за група деца, които са тероризирани от клоуна Пениуайз (Бил Скарсгард) и са принудени да се изправят срещу собствените си демони, за да го победят.\nПродължението ще проследи последната половина на романа, когато героите се завръщат в родния си град след 27 години като възрастни и отново се изправят срещу Пениуайз.\nтрябва да гледате холивудски филми\nВ състава на ансамбъла участват Джеймс Макавой, Джесика Частейн, Бил Хейдър, Джей Райън, Исая Мустафа, Джеймс Рансън, Анди Бийн и Скарсгард.\nГари Дауберман е адаптирал романа на Кинг за филма.\nIt: Chapter Two ще излезе в Индия на английски, хинди, тамил и телугу на 6 септември.\nпредстои 2 американски преглед\nголям шеф, представен от


Вицове за животни | страница 11 | Vicove.biz\n-По какво се отличава купчина гладени дрехи от купчина не-гладени?\n-На купчината гладени, спи котката.\nИ слонът казал на голия мъж:\nТази нощ установих, че малкият комар хапе колкото големия комар и също толкова боли. Да обобщим: т.е. размера няма значение...\n- Много те харесвам, хайде да излезем довечера.\n- Не мога, кучето ми има рожден ден.\n- Айде сега, това е много тъпо извинение!\n- Не е извинение, ще правя кучешко парти.\n- Ами тогава да дойда на него.\n- Но ти нямаш куче - не може!\n- Е к'во куче трябва да имам за да дойда?\n- Мини порода, до три килограма и с доказан родословен произход.\n- Добре де, колко струва едно такова куче, да ходя да купя?\n- Между хиляда и хиляда и петстотин, зависи от това дали родителите му са били медалисти.\n- Чакай малко. Нещо се обърка... сигурно искаше да кажеш сто, сто и петдесет лева.\n- Не съм се объркала. Казах хиляда, хиляда и петстотин... евро...\n- Добре де, а утре?\n- Утре ще ходя на кучешка изложба...\n- Аха, схванах... ще си търся гадже с котка. Не, не с котка... най-добре с бръмбар...\nАз съм ЗА намордниците... на комарите!\nСъбрал лъвът горските животни и им казал:\n- Довечера ще ходим на гости на жирафа. Искам всеки един от Вас да уважи поканата!\n- Ееееееиииийййй, сега и ще уважаваме поканата... - казала наглата жаба. Лъвът побеснял, но продължил.\n- Жирафът има деца, така че ще се държите културно!\n- Ееееееиииийййй, сега и ще се държим културно! - заявила жабата, а лъвът не се сдържал в кожата си.\n- Всеки ще носи подарък за децата!\n- Ееееееиииийййй, сега и ще носим подаръци...\n- Няма да стоим много до късно, за да не ги притесняваме все пак!\n- Ееееееиииийййй, сега и няма да ги притесняваме...\nЛъвът - много ядосан:\n- И си мисля, че едно нахално, зелено и гадно създание няма да дойде!!!\n- Ееееееиииийййй, сега пък и крокодилът нямал да идва...\nСтоят татко камил и синче камилче.\n- Тате, защо ни е да носим тази гърбица?\n- В нея, моето момче събираме вода и така оживяваме в пустинята.\n- А защо са ни тези големи копита?\n- Да не затъваме в пясъка през пустинята.\n- А защо са ни такива големи джуките?\n- За да можем да ядем трънливите храсти, моето момче...\n- Добре бе, тате... айде сега, обясни ми, за къф чеп ни е всичкия този тунинг, като живеем във Виенския зоопарк?\nИмам "кокошка". Кълве. Може ли някой да ми каже, дали трябва да и слагам намордник, когато я извеждам?\nТрима приятели се обзаложили кой ще доведе най голямото куче. Срещнали се и първият водел огромна немска овчарка, вторият още по огромен, невиждано голям ротвайлер. Третият по едно време се задал носейки огромна 20 килограмова костенурка.\nДругите двама се спогледали и го попитали:\n- Какво става бе, къде е кучето?\n- Кучето не можах да го домъкна, но това е кърлежа който му се беше забил.


Да четем на детето – кога, какво и как : MamaMia\n15 юни, 2017 14:09 | от Елица Мавродинова | В библиотеката | Детето\nОткакто станах майка, думата „важно“ ми причинява сърбеж. Появи ли се дете в живота ти, изведнъж всички неща – от изваряването на шишетата, до гладенето на бебешки бодита, стават МНОГО важни. До степен, че често забравяме да правим неща, не защото са важни, а защото са страхотни, забавни и ни доставят удоволствие.\nЗатова няма да хабя букви в опити да ви убеждавам, че е важно да четем на децата си, а и родителите, които имат нужда от убеждаване, едва ли ще прочетат тези редове. Ще кажа само, че да им четем е прекрасно. Не само заради развитието им, а заради толкова истинските и толкова красиви моменти, които ще споделим с тях, докато го правим.\nСкоро една приятелка ме помоли да ѝ препоръчам автори, които според мен е са подходящи за възрастта на детето ѝ. След това поговорихме дълго за това как, кога и какво е добре да се чете. Занимавам се с писане от много време, а с четене – от още повече, затова разсъждавах за това как се разпалва любов към четенето у малкото дете през цялата си бременност, а имах и възможността да работя с много родители на малки деца като водеща на една прекрасна инициатива на UNICEF, наречена Работилница за родители.\nНе спирам да търся и да изпробвам теории за ранно детско развитие, които ми помагат много в общуването с дъщеря ми. Затова много ми се иска да споделя виждането си за четенето не като начин да зарибим детето да чете повече книги, като порасне, а като метод за ранно развитие. Знам също, че е много лесно да се изгубим в морето от красиви книги с безсмислено съдържание, затова ще препоръчам някои от личния ми топ 10 с уговорката, че избирам главно съвременни български автори и то основно на поезия, защото по мои наблюдения те са най-непознати за родителите.\nМного родители се отказват да четат на децата си, защото не забелязват у тях интерес. Често това се дължи чисто и просто на неправилното подбиране на момента. Обикновено родителят започва с четенето, когато детето проговори и с това даде потвърждение, че вече разбира значението на думите. Моят опит обаче показва, че правилният момент настъпва много по-рано. Първо защото повечето деца прохождат или преди да проговорят, или много скоро след това. А прохождането е може би най-възхитителното нещо за едно дете. То изведнъж е станало способно да се движи самостоятелно, да докосва и вкусва неща, които са му интересни.\nВсеки родител, който е минал през този етап, знае, че е почти невъзможно да се отклони вниманието на детето от този невероятен откривателски плам. Тогава най-важната задача на малкия човек е движението и то заема цялото му съзнание, така че ако започнете да му четете в този момент, твърде вероятно е да не ви слуша. Първо, защото си има по-важна работа. И второ, защото още не познава четенето и не го свързва с нищо, на което да си струва да обърне внимание. Всичко, свързано с ученето при малкото дете, минава през удоволствието. Ако искаме то да усвои нещо, най-добре да направим така, че в съзнанието му то да е свързано с приятна емоция.\nЗатова най-подходящият период за начало на четенето е между втория и третия месец на детето, когато преобладаващото сетиво е слухът. То будува все повече, но още не вижда добре и не е овладяло ръцете си. Затова обожава да му говорят, а най-много обича да слуша вашия глас. През този период родителите инстинктивно говорят на децата си колкото могат повече, но, дори да имаш безкрайно въображение, е трудно постоянно да измисляш какво да кажеш на едно двумесечно бебе. Точно сега е много лесно да превърнете четенето в огромно удоволствие не само за него, а и за себе си. Просто, вместо да се чудите какво да му говорите, почитайте му по малко. Така то ще започне да свързва приятната емоция от това, че родителите му общуват с него, с книгата. Затова в този период не четете от телефон или електронна книга, подберете хартиена и я дръжте близо до него, докато четете.\nМоже да си принтирате любими текстове и да ги пъхнете между страниците на друга книга, важен е само символът. След най-много месец ще забележите, че детето ясно отличава кога му се чете и кога просто му се говори. След два ще започне да се усмихва, още като вземете книга. Ето това е малката ви победа. Сега вече детето знае, че със самото отваряне на книга ще се случи нещо хубаво. Така, дори и след като проходи, то ще бъде по-склонно да спре заниманията си за малко, за да се насладите заедно на четенето, или най-малкото ще му обръща внимание преди лягане.\nВ никакъв случай обаче не се отказвайте, ако сте изпуснали този момент. Просто не очаквайте от детето активно внимание и четете като фон на другите му занимания. В този случай от вас се изисква повече търпение без видим резултат, но в един момент, обещавам ви, ще видите, че си заслужава!\nСъдържанието, което детето е склонно да приеме, зависи много от възрастта му. Малките деца обичат ритъма във всичките му форми. Затова най-добре да започнете с римувани стихотворения от български автори. Български автори, защото по мои наблюдения колкото по-безупречни са ритъмът и стъпката, толкова по-голяма е насладата у детето, а е нормално стихотворенията, написани на български език, да са по-изящни в това отношение от тези, преведени от чужд.\nВ началото детето още не разбира значенията на думите, но тълкува прекрасно емоцията, която вие излъчвате, докато ги четете. Затова не е необходимо стихотворенията изобщо да са за деца – подберете такива, които са с богата образност и създават у вас хубаво чувство. Не е необходимо и огромно разнообразие от текстове – за детето е приятно да чува познати неща, а и скоро ще забележите, че докато някои стихотворения не провокират реакция, други определено са му любими.\nЗа този етап чудесен избор са имена като Николай Милчев и Мая Дългъчева – автори с богата образност и прекрасно, позитивно светоусещане. И двамата пишат и за деца, и за възрастни и каквото и да намерите от тях, ще свърши чудесна работа.\nКогато детето покаже, че е започнало да разбира значенията на думите, е добре да преминете на стихотворения и проза за деца. Тук вече четенето цели не само да провокира хубава емоция, а и да помогне на детето да усвои езика и да научи повече за света. Затова вече е от значение смисълът на текстовете, както и по-голямото им разнообразие, за да може детето да се докосне до повече различни гледни точки. В смислово отношение всеки родител може да подбира текстове, които отговарят на собствената му гледна точка, на това, на което лично той би искал да научи детето си.\nВ стилистично отношение е добре да има и такива с по-простичък и кратък изказ, и такива с много метафори и по-нестандартни словосъчетания. Първите ще положат основата на боравенето с речеви конструкции, а вторите ще покажат на детето капацитета и красотата на езика, ще обогатят изказа и ще развият въображението му. На този етап става важна и хубавата илюстрация, а като говорим за нея, палци горе за илюстраторите на издателствата Жанет-45 и великолепните Рибка.\nЗа този период към поезията за деца на Мая Дългъчева (няколко книги, налични по книжарниците) и Николай Милчев (за жалост не успях да намеря нищо за деца от него, вероятно тиражите са изчерпани отдавна) добавям и тази на Петя Кокудева и Виктор Самуилов.\nЗа разлика от римуваната поезия, която е сложна за превод, при прозата нещата не стоят така и преводите са страхотни, така че родителите имат богат избор от български и чуждестранни автори. Ако се чувствате объркани, винаги можете да се придържате към класиците като Астрид Линдгрен, Алън Милн и Джани Родари. Тук си признавам, че не познавам достатъчно добре съвременната българска проза за деца, така че ще препоръчам двама за съжаление не достатъчно известни автори от близкото минало – Петя Караколева и (абсолютният ми любимец) Венелин Вълканов.\nЧетете бавно, високо и с много емоция. Усмихвайте се и правете гримаси. Спирайте и показвайте на детето илюстрациите, като му обяснявате: „Виж, това е зеленото буболече…“ Когато четете поезия, стремете се да подчертавате ритъма. Когато стихотворението е вече известно за детето, играйте си с текста – забързвайте и забавяйте, променяйте силата на гласа си, шептете. Когато в текста има диалози, променяйте гласа си спрямо различните герои. Забавлявайте се! Вживявайте се. Изигравайте колкото можете повече от текста. Импровизирайте! Когато детето поотрасне, превръщайте понякога четенето в игра.\nКато му четете приказка, която вече знае, бъркайте нарочно, така че да ви поправя: „ …тогава Жълтата шапчица тръгнала по пътечката. – Не, бе, мамо, Червената шапчица!! – А, да, Червената шапчица…“\nА ако, както често се случва, в процеса на импровизация вземете, че измислите гениална нова приказка, веднага я запишете и я изпратете за конкурса на Mamamia.bg!\nПогледнете на четенето като на страхотен начин да запълните времето си с детето. Като на игра, която не просто е забавна, а ще обогати света му по невъобразими начини. Или, ако искате, като на инвестиция на време с висока доходност. Защото, обещавам ви, ще ви се върне с лихвите един ден, когато осъзнаете, че от 3 часа си мълчи в неговата стая, влезете и го намерите с книга в ръка.


Ваканция в Рим – Кулинарно — в кухнята с Йоана\nЙоана Петрова 14 август 2008 8 септември 2019 5 133 преглеждания5 коментара за Ваканция в Рим\nНай-красивото място, което съм посещавала до сега, това е Рим. Заобиколена от огромните каменни сгради, няма как де не почувствам величието на този град. Впечатленията, които събрах са толково много, дори нямам думи, с които да ги опиша – трябва да се усетят. Толкова романтичен град с малките тесни улички, които те отвеждат на някой площад с фонтани, множеството ресторанчета, които те примамват да седнеш и да се насладиш на чаша вино, слушайки мелодията на някой уличен музикант.\nС Валентин, отседнахме в хотел Ferrari Home. Намира се в близост до центъра на Рим, за това почти не използвахме градски транспорт.\nСутрин ходихме в кафетерия „Giolitti“, намираща се на улица Via Luigi Settembrini 19/23. Освен хубаво кафе, предлагат и много сладкиши, наречени dolci mignon . Опитахме тирамису, чийзкейк с ягодова заливка и хрупкава фунийка от карамел и бадеми с пълнеж от крем.\nВ горещите дни, няма как да не се разхладиш с италиански сладолед. Местата където се продава се на ричат Gelateria, от gelati – сладолед. Разнообразието на вкусове е голямо, ние успяхме да опитаме малка част от тях.\nХаресаха ми фурните, от които се разнася невероятен аромат. Впечатление правят аранжираните витрини с паста, вина и продуктите, които предлагат. Освен пресен хляб, там се приготвят различни видове сладки, бишкоти, пайове и пици. Опитахме хрупкавите амарети, ухаещи на бадеми.\nВсяка вечер с Валко сядахме в някой ресторант и поръчвахме бутилка бяло вино. Опитвахме различни пасти със сирена, пици, ньоки. Много ми харесаха брускетите с домати и зехтин, които се предлагат като предястие. Това са препечени филии черен хляб,гарнирани с овкусени, нарязани на ситно домати и рукола. Също като предястие се сервира прошуто с пъпеш. В първият момент комбинацията ми се стори странна, но в последствие ми хареса.\nЗа разлика от нашите традиции, италианците ядат салатата след основното ястие, за това и в повечето заведения листата със салатите е най-отзад в менюто. Пиците предлагани в ресторантите са тънки, много вкусни и нямат нищо общо с продаваните у нас. Не са претрупани с много продукти. Ние опитахме „Маргарита“ и „Наполи“. Там също продават пица на парчета, но изглеждат по съвсем различен начин. Правят ги в големи правоъгълни тави, режат се на правоъгълни парчета и питката е по-дебела.\nОпитахме и фокача – тънка, хрупкава пита, подправена със зехтин и пресен розмарин.\nИсках да вкуся от всеки един аромат, всяко ястие, което се предлага. Толкова много вкусове, че дори месец престой няма да ми стигне, за да се насладя на италианската кухня.\nАртишок с чеснова паста и босилек\nФунийка от карамел и бадеми\nБрускети с домати, зехтин и рукола\nНьоки със сирена\nНа 29 септември 2008\nИталия е голяма моя страст. Това е страна, която очарова със стил във всяко едно отношение – сгради, паркове и градини, елгантността на жените, храната, маниера на поднасянетои сервирането й… Шезлонзите на плажа са подредени със стил. Имам чувството, че и гледките от магистралата пак нарочно са подреждани и стилизирани:) Красива, красива Италия!\nЙоана, този стил го има и в твоя блог. Сигурна съм, че той е част и от твоя живот:)\nБях за кратко време в Рим, но града, културата, хората и храната напълно ме завладяха. А елегантността на жените… може би не напразно моя идол за красота и женственост е Моника Белучи.\nрим е изключително красив град. в последно време не може да се каже че е изключително чист, но пък е изключително красив. всяко едно паве, всяка една керемида, всяко едно камъче от него са пълни с история.


Македонско агнешко с нечетливи печати заля пазара — Agrozona.bg\nВасил Русев ПУБЛИКУВАНО НА 24.04.2019 15:15\n80 тона агнешко месо, внос от Македония, което не отговаря на българските и европейски стандарти, се продава в търговската мрежа у нас, алармираха от Националната овцевъдна и козевъдна асоциация. За случая е сигнализиран министърът на земеделието и храните Румен Порожанов и Българската агенция по безопасност на храните, а те са обещали да изтеглят количествата от търговската мрежа тази седмица, информира БГНЕС.\nМакедонското агнешко месо влиза в България и Европейския съюз през Гърция, обясни председателят на асоциацията Симеон Караколев. Месото може да се разпознае по това, че е с червен нечетлив печат за разлика от българското, което е със син печат. Македонското агнешко е и с 20% по-евтино от произведеното у нас. „Кланницата е в Кавадарци, Македония, оттам месото влиза в Гърция, преглежда се от гръцки санитарни власти и влиза в България в три склада – София, Добрич, Пловдив. Досега са вкарани над 80 тона”, заяви той. Караколев коментира и цените на агнешкото, родно производство, в навечерието на Великден и почти две седмици преди Гергьовден.\nТази цена не покрива разходите на дребните производители, според овцевъдите. Около 200 тона българско агнешко месо са заредени в магазините, като цените са между 13 и 18 лева за килограм.\nПроф. Белоречков: Яйцата не са поскъпнали спрямо миналата година


Инженерният портал на България - Айше Ерел от Темпа Систем БГ: „15 години Tempa Pano предоставя висококачествените си решения на българския пазар”\nВече 15 години на българския пазар активно присъства фирма Темпа Систем БГ. Компанията е представителство на турския производител на комплексни решения за индустриална автоматизация Tempa Pano и е утвърден лидер в областта на доставките на метални шкафове и кутии за ел. табла, както и асемблирането им. Повече за основните дейности на предприятието и за едно от приоритетните им направления – производство, доставка и монтаж на метални шкафове и кутии за ел. табла – научихме от първо лице. Г-жа Айше Ерел разказа пред Инженер.bg с какво превъзхождат конкуренцията и каква е визията за развитие на българското дружество.\nЗа първите стъпки на Темпа Систем БГ\n„Темпа Систем БГ стартира дейността си точно преди 15 години – през декември 2002 г. В началото започнахме само с инженерингова дейност в сферата на автоматизацията, но с бавни стъпки в правилната посока се разраснахме достатъчно, за да започнем да предлагаме продуктите на Tempa Pano, с които да застанем на челните позиции в бранша“, разказа г-жа Ерел и допълни: „Изминахме дълъг път, за да се докажем на българския пазар и да се превърнем в конкурентоспособна компания със самочувствие да се състезава директно с големите западни производители в сектора“.\n„Ние не сме дистрибутори“\nОсновно предимство, което от фирмата посочиха в полза на по-доброто обслужване на клиентите, е фактът, че българското дружество е част от турският холдинг Tempa Pano. „Това означава, че нашите клиенти комуникират директно с производителя, а не с дистрибутор или посредник. Можем да си позволим да изпълним всяко задание на клиента, да изработим продукт по специален индивидуален проект“, изтъкна още г-жа Ерел.\n„Наше предимство са кратките срокове на доставка“\nГоспожа Ерел е категорична, че сред най-големите предимства на продуктите на компанията е конкурентното съотношение качество - цена. „Качеството на нашите шкафове и кутии за табла се конкурира с доказаните западни производители, но поради географското положение на производството и базите, ние можем да предложим много кратки сроковете за доставка. Турция е съседка на България, което ни позволява да бъдем много гъвкави в условията за доставка“, обясни тя.\nСобствено производство на вентилатори и климатични системи:\nОт две години международната компания може да се похвали с производство на вентилатори и климатични системи, предназначени за вграждане в кутиите за ел. табла и металните шкафове. „Това е още едно от предимствата ни – малко са производителите, които включват и тази част от индустриалното оборудване в дейността си“, заяви г-жа Ерел. Новата фабрика на Tempa Pano с площ 21 000 m2 прави компанията най-големия производител в бранша за Балканския полуостров.\nВ богатото портфолио на Темпа Систем БГ са включени правостоящи и стенни комуникационни шкафове, модулни табла, включително взривозащитени, електромагнитно съвместими табла, конзолни системи и мн.др. Продуктите на компанията са с разнообразни приложения в индустрията и са все по-предпочитан избор на редица производствени предприятия в страната и чужбина.\nОчаквайте следващи коментарни материали за Темпа Систем БГ в Инженер.bg, в които ще ви разкрием още любопитни факти за дейностите по автоматизация и асемблиране на ел.табла на компанията.\nПовече информация за Темпа Систем БГ, марките, продуктите и услугите, които предлага у нас, реализации и активни промоционални кампании, бихте могли да намерите в микросайта на фирмата в Борса.bg ТУК!'


ДПС отрече депутат от партията да е и охрана на Пеевски и се подигра на Ицо Хазарта – Нация БГ Национални Новини\nГ-н Петров може би среща трудности с ориентацията в Народното събрание, защото е нов депутат. От кадрите, които видях, той вероятно има предвид зам. председателя на ДПС Ахмед Ахмедов, който е човек с дълъг политически опит“. Така Велислава Кръстева от ДПС отговори на в-к „Сега“ по повод думите на депутата от „Продължаваме промяната“. Христо Петров (Ицо Хазарта), че ДПС имат депутат, който всъщност е охранител.\n„Когато Пеевски отива до тоалетната, той отива с него. Когато някой друг от тяхната група напуска залата – той също отново отива с него. Това е депутат със заплата, който е сложен на избираемо място и ще гласува закони. А всъщност е охранител“, коментира в неделя Христо Петров пред Нова.\n„Ахмед Ахмедов е шести мандат народен представител, със солидна експертиза. В партията пък е с ресор организационни въпроси“. По думите й представителите на „Продължаваме промяната“ „явно мерят нещата по себе си – случайно попаднали в Народното събрание“, коментира Кръстева.\n„Да, охрана съм – на правата и свободите на българските граждани, на човешките права, на гражданските и на политическите права и свободи. Не само аз, а и цялата ни парламентарна група, и цялото ръководство на партията, и цялата партия сме охрана“, коментира Карадайъ след консултациите при президента Румен Радев.


Кайли Дженър просто изненада феновете и разкри как изглежда истинската й коса - Развлечение\nКайли Дженър просто изненада феновете и разкри как изглежда истинската й коса\nКайли Дженър винаги носи нов облик. Нейните тоалети са модерни, но все пак причудливи и изглежда, че косата й се променя с всяка следваща снимка в социалните мрежи. Но тя се превърна в модна икона , което означава, че тя трябва да държи феновете на крака по отношение на това как се облича и стилизира. Но наскоро тя показа как всъщност изглежда естествената й коса.\nКайли Дженър обича люлеещите се диви прически | Джеймс Девани / GC Images\nСтилът на Дженър се е развил значително през годините\nДженър е по телевизията от деветгодишна. Кога В крак с Кардашианците за първи път премиерата през 2007 г., Дженър беше още дете. Но ние сме я наблюдавали как расте и е трудно да повярваме в какво се е превърнала. Сега тя е милиардер, управляващ огромна компания за грим (от която току-що е продала около половината за 600 милиона долара). Тя също се превърна в един от най-следените хора в социалните медии. С това нейният стил и образ се развиха неимоверно. Тя премина от тийнейджърка в съседство с момиче до ботокс, филъри за лице и удължаване на косата.\nТя почти винаги носи перуки и удължаване на косата\nЛичният стил на Дженър е нараснал до голяма степен включва нейните прически. Тя е намерила любов към перуките и удължаванията и тя е с износена коса това е почти всеки възможен цвят . От зелените и лилави перуки до ледената й руса перука до дългите й тъмни удължения, косата на Дженър се превърна в едно от най-известните неща за нея. Други Кардашиян-Дженърс също са опитвали нови перуки и прически; особено Ким, която често носи перуки, и Khloé, която става все по-руса през годините.\nвръщане на bts от моята празнична колекция\nПубликация, споделена от Кайли (@kyliejenner) на 25 ноември 2019 г. в 15:55 ч. PST\nНаскоро Дженър разкри как изглежда истинската й коса\nДженър е склонна да пуска фенове в по-лични части от живота си чрез своите истории в Instagram. А на 26 ноември тя публикува видео в себе си в огледалото след душа си. Тя беше с кърпа и косата й беше влажна, но видеото показа как всъщност изглежда естествената й коса. „Не съм имала истинската си коса толкова отдавна, откакто бях на 15“, надписа видеото.\nКайли Дженър показва на феновете естествената си коса | Кайли Дженър чрез Instagram\nВ записа косата й се удари точно под дължината на раменете и изглеждаше тъмно черна, макар че това можеше да е само защото беше мокра. В днешно време Дженър има толкова много различни стилове на коса (и тя ги разтърсва), че феновете бяха забравили как всъщност изглежда естествената коса на магнат на красотата. Най-известният й стил е дългата й тъмна коса, но я променя толкова често, че е трудно да се проследи кое е истинско и кое не.\nКардашиян-Дженърс бяха критикувани за промяна на външния си вид\nВъпреки че семейството е известно с непрекъснато променящите се стилове и влияние върху модната индустрия, те са получили известна критика за появата си. Феновете се загрижиха за количеството пълнител, което Ким и Кайли са използвали върху лицата си; Феновете на Ким веднъж казаха, че е неразпознаваема в нейните снимки в Instagram . А други са се усъмнили колко много е свършила и Khloé - дори са подозирали, че е фотошопирала дъщеря си (макар че това така и не беше потвърдено). Независимо от това, Кайли изглежда разтърсва всеки поглед, който носи, но беше приятно да я видим да пуска феновете в нещо по-естествено.


P-5-P 50mg NOW Foods 60 таблетки\nP-5-5 е хранителна добавка, която съдържа коензимна форма на важният Витамин B6. Този витамин е безспорно един от най-важните от целия B комплекс, защото ролята му е ключова в правилното протичане на множество процеси в телата на малки и големи.\nТой е важен за правилното растежно развитие, правилната обмяна на протеините и още стотици други реакции.\nP-5-P е също така и една от най-добрите форми на Витамин B6 за употреба от вегани и вегетарианци.\nP-5-P е съкращение от Пиридоксал 5 Фосфат, това е по-активната и по-ефективната форма на витамина B6, който по-често се предлага под формата на Пиридоксин Хидрохлорид. Освен, че се усвоява по-добре, то и отпада необходимостта от приема високи дози от Витамин B6 в тази Коензимна форма P-5-P, което автоматично изключва и варианта за предозиране.\nНамаленото наличие на Витамин B6 води до по-голяма водна задръжка в тялото. Нивата на хомоситеина се повишават, което води до по-голяма възможост за получаване на артеросклерозни състояние и проблеми свързани със сърдечносъдовата система.\nВсеки ден приемайте от 1 до 2 таблетки дневно по време на някое от основните хранения.\nP-5-5 е хранителна добавка, която съдържа коензимна форма на важният Витамин B6. Този витамин е безспорно един от най-важните от целия B комплекс, защото ролята му е ключова в правилното протичане на множество процеси в телата на малки и големи.Той е важен за правилното растежно развитие, правилната обмяна на протеините и още стотици други реакции.P-5-P е също така и една от най-добрите форми на Витамин B6 за употреба от вегани и вегетарианци.P-5-P е съкращение от Пиридоксал 5 Фосфат, това е по-активната и по-ефективната форма на витамина B6, който по-често се предлага под формата на Пиридоксин Хидрохлорид. Освен, че се усвоява по-добре, то и отпада необходимостта от приема високи дози от Витамин B6 в тази Коензимна форма P-5-P, което автоматично изключва и варианта за предозиране.Намаленото наличие на Витамин B6 води до по-голяма водна задръжка в тялото. Нивата на хомоситеина се повишават, което води до по-голяма възможост за получаване на артеросклерозни състояние и проблеми свързани със сърдечносъдовата система.Употреба:Всеки ден приемайте от 1 до 2 таблетки дневно по време на някое от основните хранения.\n41.98 41.98 BGN 1\n() 41.98 BGN За здраво сърце In Stock N/A


Бившият на Златка заби блондинка - Lupa BG\nБившият на Златка заби блондинка\n15:51 - 10 Юни 2021\nРаздялата на модела Златка Димитрова и фитнес инструктора Кирил Танев със сигурност е едно от лайфстайл събитията на годината за всички, интересуващи се от звездни българи. В интервю пред Нова тв през изминалия уикенд моделката сподели, че понякога човек трябва да си тръгне, за да бъде оценен. “За мен една връзка не може да се гради на ултиматуми, криене и лъжи. Аз не съм такъв човек. С риск да нараня човека до себе си ще му кажа цялата истина”, сподели тогава тя.\nЗлатка призна, че до нея вече има нов мъж, за когото обаче ще разкаже, когато е сигурна във връзката и чувствата си. “С годините, опита и уроците, които съм научила, ще се опитам максимално да скрия личния си живот”, заяви тя.\nЕ, само ден след това признание, бившият на Златка, Кирил Танев, публикува интересни кадри от една на пръв поглед безобидна разходка. На нея обаче той е отбелязал и една дама, с която е посетил красивия Белинташ. Става въпрос за фитнес модел, която също като него е инструктор, пише сикретс.бг.\nНовата на Кирил\n“Има моменти, които трябва просто да ги изживееш…\nИма места, които трябва да посетиш…\nИма хора, които трябва да срещнеш…\nИ всичко това се случва точно, тогава, когато трябва!” - това написа Кирил Танев под публикацията от разходката с новата жена до себе си. Дали думите му обаче са насочени към бившата, можем само да спекулираме.\nИстината е, че така и не са публично ясни причината за раздялата на Кирил Танев и Златка Димитрова. В родните медии се изписаха много неща, като преобладаващите версии бяха за изневери… и от двете страни.


Водата пречиства | Детско здраве | Академия за родители\nВодата – естествено средство за пречистване на организма\nОт хилядолетия водата е символ на живот, дълголетие и сила, както и средство за пречистване в духовен и физически аспект. Тя е универсален елемент за поддържането на баланса в тялото ни и живителен източник на енергия, здраве и красота.\nПолзите от приема на вода са многобройни, но ето някои от най-важните:\nВсички сме чували, че трябва да пием вода, за да бъдем здрави и добре хидратирани. Това, което обаче е важно да знаем е, че организмът ни може да усвои около 120 мл вода за 10 минути. Ето защо няма полза да пием по 500 мл вода наведнъж, защото ще претоварим отделителните си органи.\nДобре е да пием вода през целия ден: често, на малки глътки, като водата трябва да е със стайна температура. Приемът на ледено студена вода не е препоръчителен.\nЗадължително трябва да пием вода, когато сме жадни. Жаждата е сигнал, че тялото ни вече е дехидратирано, а това може да доведе до редица негативни последици като главоболие, умора, раздразнителност, болки в мускулите и др. Изследванията показват, че приемът на вода за период от 24 часа е препоръчително да бъде между 2 500 и 3 000 мл., тъй като само половината от него губим чрез отделителната система, кожата и дишането.


Георги Миланов: Моят президент Гриша Ганчев направи нещо, което едва ли някой друг може | 7DniFutbol.bg\nГеорги Миланов: Моят президент Гриша Ганчев направи нещо, което едва ли някой друг може\n7 Dni Futbol29.05.201670\nФутболист номер 1 на България за 2012 г. Георги Миланов гостува в предаването “Код Спорт” по TV+. Преди по-малко от десет дни играчът на ЦСКА (Москва) взе участие в спектакъла на Христо Стоичков “50 години номер 8”, а сега му предстои турне с националния тим в Япония.\n– Да ти чиститим ли новата титла с ЦСКА, след като през пролетта игра в швейцарския “Грасхопърс”, а в първия полусезон бе в московския гранд? Дали ти пазят медал?\n– Да, гледах последния мач. Откакто съм в Швейцария, през последните три месеца, 90% от мачовете на ЦСКА ги следях. Постоянно с моите съотборници поддържахме връзка чрез телефони и интернет. Честитих им на момчетата титлата. С г-н Слуцкий се чухме след втората титла, откакто аз съм в отбора. Тимът е много радостен и щастлив. Имаше големи закачки. След мача си писахме в една от нашите групи чрез телефоните. Много добре се получиха нещата. Бъзикаха ме и ме питаха къде съм. Казах им, че съм стискал палци и им пожелах успех. Радостен съм, че за втора година съм шампион на Русия. Да, наистина през тези три месеца бях в “Грасхопърс”, но постоянно държах контакт с хората от ЦСКА и с шефовете. Щастлив съм, че отново ще имам златен медал. Даже ме питаха кога се прибирам, за да ми го дадат. Казах, че ще отида след като почне подготовката.\n– Имаше и някои неприятни контузии в последния сезон. Всичко това в миналото ли е вече?\n– Да, имах контузия, свързана с аддукторите. Още в ЦСКА (Москва) пропуснах няколко мача. Бях на лечение в Германия. Да чукна на дърво засега всичко е нормално около мен. Още в самото начало в “Грасхопърс” получих нелепа травма в глезена. И там нещата отшумяха. Здрав съм и съм готов за турнира, който ни предстои с националния отбор. Живот и здраве след 20 дни се връщам в Москва.\n– Когато бях при теб в ЦСКА (Москва) научих една история и искам да я споделиш сега. Когато босът на клуба Евгений Гинер в съблекалнята ви поздравява, какво казва на теб? Каква е българската връзка?\n– В неговия род има българска връзка и като дойде при мен ми каза: “Аз много уважавам българите и съм радостен, че си част от моя отбор”. Каза как още в самото начало съм се приспособил към футбола в Русия. Горд е, че ме познава и ми пожела много успехи след един от важните мачове, които спечелихме. Каза, че към българите има по-добро отношение.\n– Какъв е опитът, с който се връщаш от Швейцария – като качество на първенството, а и в личен план за теб?\n– Бързо се развиха нещата около мен. С моя мениджър решихме, че е по-добре да отида в Швейцария. За три месеца нищо нямаше да загубя, защото все пак в Швейцария първенството е добро. Сам се убедих в това. Отборите са доста равностойни, като изключим състава на “Базел”, който е с една класа над останалите. Получиха се доста зрелищни двубои. Лошото е, че малко се контузих и пропуснах месец и половина от шампионата. Не съжалявам, че бях там. Научих много неща. Отборът е добър. Не искам да обиждам никой, но като правя сравнение разликата в нивото на ЦСКА (Москва) и “Грасхопърс” е огромна като качество на тренировки, футболисти. Не мога да си кривя душата. Видях, че там нивото е добро, но няма как да се сравнява с ЦСКА, където свикнах на много по-интензивни и трудни тренировки.\n– Какво е бъдещето ти?\n– Решихме да отида в “Грасхопърс”, за да натрупам малко повече опит, защото предстои европейско първенство. Виждате в Русия колко футболисти се налагат. В последния момент взеха капитана на Русия и аз прецених, че ще трябва да чакам отново. Може би щях да получа по-малко игрово време и затова реших да отида в Швейцария. Но бъдещето ми винаги е било свързано единствено с ЦСКА (Москва). Още преди да подпиша договор с “Грасхопърс” казах, че ЦСКА иска да ме задържи, но просто се разбрахме, че за мен е по-добре да натрупам малко повече игрово време и след сезона да се върна отново там и да бъда част от отбора. Имам договор за още две години и с нетърпение ме чакат там. Даже наскоро и спортният директор на въпрос дали се връщам, каза: “Да, естествено”.\n– Допадна ли ти животът в Швейцария?\n– Когато говорим за начин на живот, в Швейцария е доста по-хубаво и по-спокойно. Бях в един великолепен град. Имах възможността на пообиколя Швейцария, когато бях контузен, защото бях малко по-свободен. Видях чудесната природа. Тези три месеца ми се отразиха доста добре откъм здраве и нерви. Там ги няма задръстванията от Москва. Нищо, че съм само на 24 години, бил съм в много държави, но по-красива страна от Швейцария не съм виждал. Надявам се един ден България да стане като нея, защото е нещо невероятно.\n– Как е приятелката ти Мария? Хареса ли й Цюрих?\n– Да, доста й хареса. Починах си. Знаете, че там няма лагери преди мачове, защото страната е малка. Пътуваме в деня на двубоя, а ако сме домакини ни събират директно на обяд. Дългите пътувания и лагери ги няма. Тези три-четири месеца бяхме много време заедно и тя беше много щастлива от този факт.\n– Ти също бе щастлив. Поне така изглеждаше на бенефиса на Христо Стоичков. Той сподели в интервю за “Код спорт”, че не си искал да излизаш на терена да играеш.\n– Поканата бе от януари, когато се срещнахме с него. Още тогава ми каза, че ще играя в този мач. От начало не можах да повярвам. Това е нещо велико, което завинаги ще остане в моето съзнание и в моя живот. Когато те покани този велик българин Христо Стоичков, си горд. В първия момент не можах да повярвам. После като получих поканата бях доста изненадан. С неговата дъщеря държахме връзка и казах, че не ми е удобно да съм сред тези големи футболисти. Но знаете какъв нрав има. Каза ми: “Ти ще играеш в този мач”. Нямаше как да откажа. Много исках да участвам, но всеки трябва да си знае мястото. С годините сме изградили много силна връзка, откакто беше треньор на “Литекс”. Винаги сме поддържали контакти независимо дали се намира в Барселона или в Маями. Той доста ми помогна и за трансфера ми в ЦСКА (Москва). Връзката ни е много силна. Искам да му благодаря. Горд съм, че уючствах в този бенефис в този велик ден за него.\n– Представял ли си си как и ти един ден пълниш стадиона за твой бенефис?\n– Още съм далече от това нещо. Здраво съм стъпил на земята. Радостното е, че много рано излязох в Европа и съм в толкова силен отбор. За четвърта поредна година ЦСКА ще играе в групите на Шампионска лига. Стремя се да се доказвам. Все още съм на 24 години, но искам да направя добра кариера. Старая се винаги да тренирам на 100%, да показвам футбола, който мога. Ако бъдем реалисти, едва ли някой друг българин може да стигне нивото на Стоичков. Мечтая колкото се може по-дълго да бъда на това топ ниво – да играя в Шампионска лига и да печеля титли. Вече два пъти съм шампион на Русия и два пъти шампион на България. За годините си имам доста добри успехи, но съм здраво стъпил на земята и не мисля за тези неща.\n– ЦСКА (Москва) ще играе в Шампионска лига, но България няма да играе на европейски финали. През есента предстоят световни квалификации. Не се ли притесняваш от тези футболни хищници, които са в нашата група – Франция, Швеция, Холандия?\n– Даже съм радостен, защото е по-добре да играем с отбори от световна класа, отколкото да изпитваме трудности срещу по-слаби съперници. В отбора има доста млади момчета. Срещу фаворитите, както беше и срещу Италия, показваме силни игри. Надявам се да изградим добър колектив. Ще дадем всичко от себе си. За всички е видно, че ние нямаме такива футболисти, с които разполагат другите отбори. Нямаме играчи в топ първенства, с изключение може би на руското, но и то не е от най-високото ниво. Това е реалността. Трябва да тренираме здраво, да изпълняваме тактическите указания. Не бих казал, че класиране е невъзможно, защото няма невъзможни неща, но каквото зависи от нас, ще го направим. Надяваме се да зарадваме феновете с добри игри, защото са зажадняли да видят отбора да играе на такива финали. Но е явно, че на този етап не сме готови да се сравняваме с тези отбори.\n– Спомена феновете. Срещу тези съперници ще имате нужда от пълен стадион. Какво послание ще кажеш на привържениците на българския национален отбор?\n– Бях на два мача на юбилейния мач на Христо Стоичков и на финала за купата на България. Дойдох по негова покана да видя отново пълен стадион. Българските фенове са невероятни – тези на ЦСКА, и тези, които присъстваха на бенефиса. Искам да им кажа, че каквото зависи от нас, ние ще го дадем. Надявам се те да повярват в нас, колкото и трудно да звучи това, защото все пак нямаме качествата на другите футболисти. Желая да напълнят стадионите и да ни подкрепят, а каквото зависи от нас, ще го направим. Ще раздадем сърцето и душата си за България, както винаги сме го правили.\n– “Лестър” е световната сензация на годината. Може ли да се каже, че ЦСКА е българската сензация – отбор от “В” група да триумфира с купата? Мислил ли си, че това може да се случи?\n– Следя българския футбол. Обичам да го гледам, въпреки че го определят като слаб. Това, че съм излязъл от България, не означава, че трябва да го забравя. Фен съм на “Барселона” и когато играе този отбор изключвам всичко друго. Следях ЦСКА, защото доста приятели са свързани с “червените”. Гледах доста мачове за купата. Треньорът Христо Янев ми е много добър приятел и искам да го поздравя за това, което направи с тези млади момчета, при това само българи. Моят президент Гриша Ганчев направи нещо, което едва ли някой друг може да спечели с такъв отбор купата на България. Видя се, че може и когато искаш, нещата се получават. За мен ЦСКА е марка във футбола. Надявам се до няколко седмици отборът отново да е в “А” група. Същото желая и на моя отбор “Литекс”, защото оттам са излезли доста футболисти.\n– Играхте заедно с Христо Янев в “Литекс”, нали?\n– Да, ние оттам имаме доста силна връзка. Той, както и Светьо Тодоров ми помогнаха много. Те са много важни хора в моята кариера. Показаха ми пътя, както и треньорите ми Любослав Пенев и Христо Стоичков, които ме наложиха в големия футбол и ми направиха добър трансфер.\n– Харесва ли ти идеята да се налагат повече български и млади играчи? Така пробихте ти и твоя брат Илия.\n– Големи личности като Любослав Пенев и Христо Стоичков, които са играли в най-добрите отбори в света и са печелили много купи, виждат в нас потенциал и залагат на нас. Защо и другите треньори да не го правят? Точно това се чудя, когато гледам какво става в България и не ми е приятно. Аз съм чужденец в Русия и виждам какво е отношението към самите руснаци. Те винаги са били на първо място и аз се радвам, че държавата уважава собствените си футболисти. Може да питате и Ивелин Попов, който играе там, как уважават руснаците и как ги ценят. В Русия, която разполага с милиарди за трансфери и може да си позволи футболисти от световна класа, има правило – да играят петима руснаци по 90 минути. А не, както в България, по една минута играят играчите до 21 години. Дори и да се контузи някой руснак, пак руснак трябва да влезе да го замени. Винаги съм се възхищавал и си викам: “Дано един ден в България стане така, защото като гледаме “Лудогорец” и преди “Литекс”, “Левски” и ЦСКА, които имат в отборите си по осем чужденци и само по двама-трима българи…Това не е хубаво”. Аз като българин искам да играят повече български момчета. Надявам се това да се случи с новия формат на първенството, защото когато в “А” група няма български таланти, няма как да има и в националния отбор. Всичко е свързано. После защо нямаме футболисти за националния отбор и не можем да побеждаваме? Ами, как да побеждаваме, като нямаме футболисти, които да играят редовно в “А” група?! Мисля, че новият формат на руската лига предвижда да бъдат не пет, а шест руснака на терена. Така за нас, чужденците става още по-трудно, защото има голяма конкуренция. Трябва да показваш постоянство и много добри игри, за да можеш да си на терена.\n– Дебютира в големия футбол у нас на 17 години и 152 дни в мач за Суперкупата срещу “Левски”. Спомняш ли си го?\n– Да, разбира се. Искам да благодаря на г-н Станимир Стоилов, който ни даде път с брат ми и ни покани. Бяхме доста млади. Никога няма да забравя – спечелихме републиканско първенство срещу “Левски”. После отидохме на море с брат ми. След един ден ни звъннаха от ръководството на “Литекс” и казаха: “Връщайте се в Ловеч, защото трябва да почвате подготовка. Отивате в Холандия с отбора. Станимир Стоилов ви иска в тима”. Тогава тръгна нашият път. Радостни сме, че още на 17 години ни наложиха в “Литекс”. Да не\nзабряваме, че тогава имаше доста качествени футболисти, шампиони – Светьо Тодоров, Христо Янев, Радостин Кишишев, Ивелин Попов, Станислав Манолев… Да бъдеш в един отбор с такива футболисти, беше голямо признание.\n– Доста време сте разделени с брат ти. Казват, че за близнаците това е болезнено. Така ли е?\n– Да, наистина е така. Разделихме се преди три години, но постоянно се чуваме. Всичко е нормално. Връзката ни е по-силна от “силното”.\n– Дали брат ти се е възстановил психологически след контузиите и останалите проблеми?\n– Да, всичко е наред. Живот и здраве има няколко оферти към него и ще преценим какво да правим за новия сезон. Пожелавам му успех. Готов е, здрав е, знаете какъв характер е. Смятам, че съвсем скоро и неговото бъдеще ще стане розово на пук на всички.\n– В кое първенство ти се играе?\n– За мен испанският футбол е най-добрия, най-интересния, най-много ми допада. Моят стил на игра е сходен с испанския футбол т.нар. “тики-така”. Имайки предвид, че Любослав Пенев и Христо Стоичков са ми били треньори, толкова години съм изповядвал философията на испанския футбол. Мечтая един ден да играя в Ла Лига. Виждате каква доминация има. Наскоро бях на финала на Лига Европа в Базел да гледам “Севиля” срещу “Ливърпул”. На финала на Шампионска лига пак бяха също два испански отбора. Колкото и да казват, че Англия има най-силното първенство, се вижда, че срещнеш ли испански отбор, всичко приключва.\n– Съдбата събираше ЦСКА (Москва) с отборите от Манчестър много често. Веднъж превзехте града, кажи нещо за обстановката.\n– По принцип харесвам повече “червения” Манчестър. Първите две години групите бяха сходни – два пъти срещу “Манчестър Сити” и два пъти срещу “Байерн” (Мюнхен). Третата година ни се падна “червеният” Манчестър. Обстановката е невероятна, в който и да е отбор или град, който играе в Шампионска лига. Ако трябва да сравнявам двата стадиона, “Олд Трафорд” е с класи над “Етихад Стейдиъм”. Играх 90 минути, загубихме с 0:1, но този спомен винаги ще остане в моето съзнание, защото играеш 90 минути на “Олд Трафорд” срещу такъв силен отбор като “Манчестър Юнайтед”. Атмосферата беше невероятна – 80 хиляди на стадиона. Може би това е най-добрият ми спомен от Шампионската лига досега. Надявам се да имам още такива, да се развивам и да играя дълги години в Шампионска лига, защото това е най-високото ниво за един футболист. Всеки мечтае да е там.\n– Предстои турне на националния отбор в Япония за “Кирин Къп”. Готов ли си, какво очакваш, какво искаш да постигнете?\n– Готов съм, всичко е нормално при мен. Надявам се да покажем хубава игра. Ще срещнем добри отбори. Тези турнири са, за да видим докъде сме стигнали. Не можах да участвам в предишните два мача на националния отбор поради контузия. Получиха се добри срещи. Някои може да кажат, че е имало доза късмет, но резултатите бяха налице.\nПредишнаБерое започва подготовка за Европа на 13-ти юни\nСледващаВладо Стоянов мечтае за чужбина


SVR B3 Ampoule Хидратиращ концентрат за лице х30 мл\n46,07 лв.(SOклуб+ оферта)\nУлтраконцентриран серум от СВР, предназначен за нормална до суха кожа. С успокояващо и укрепващо действие върху чувствителната и дехидратирана кожа, той редуцира бръчките и видимо намалява признаците на стареене. Възстановява красотата и комфорта на повехналата кожа след 7 дни употреба. Съдържа Витамин B3 и 3 вида хиалуронова киселина с различно молекулярно тегло, които презареждат водния баланс и укрепват сухата кожа. Некомедогенен продукт, тестван под дерматологичен контрол. Предлага се в опаковка от 30 мл.\nСъстав: Aqua/Water/Eau, Glycerin, Niacinamide, Isopentyldiol, Sodium Hyaluronate Crosspolymer, Hydrolyzed Hyaluronic Acid, Sodium Hyaluronate, 1,2-Hexanediol, Acrylates/C10-30 Alkyl Acrylate Crosspolymer, Caprylyl Glycol, Pentylene Glycol, Sodium Hydroxide.\nНанасете сутрин и вечер върху почистено лице преди ежедневната грижа. Може директно да се смеси с крема за лице. Избягвайте контакт с очите.


10 маркетинг идеи за Свети Валентин - Markception\n10 маркетинг идеи за Свети Валентин\nСъздаването на маркетингова кампания за Свети Валентин е задължително по това време от годината. След като коледните празници вече приключиха, а ние с радост посрещнахме новата година, денят на влюбените е първото най-голямо събитие, изискващо вниманието на маркетолозите. Причината за това е много проста – любовта управлява света, и както Бийтълс пеят, всичко, от което се нуждаем, е любов. И тъй като тя е способна да влияе на процеса на вземане на решения, е напълно нормално да предположим, че двойките (и не само) са готови да отворят портфейлите си, за да зарадват любимите си хора. Затова решихме да Ви споделим няколко маркетинг идеи за Свети Валентин, от които бизнесът Ви може да извлече значителни ползи.\nСъздайте ръководство за перфектния подарък\nЕдна от най-трудните задачи за много двойки в днес е да намерят време, в което да помислят за оригинални идеи за подаръци и изненади, с които да зарадват половинката си на Свети Валентин. Потребителите често мислят, че любимият им човек има всичко, от което се нуждае и затова просто купуват цветя или шоколадови бонбони. Ето защо е добра идея да създадете ръководство за перфектния подарък, в което да опишете различни идеи за интересни подаръци, подходящи за празника на влюбените. Ако продуктите или услугите, които Вашата компания предлага са уместни за подовода, можете да включите и тях в наръчника си. Освен това можете да разнообразите съдържанието си, като добавите различни категории на базата на демографските особености и интересите на аудиторията Ви, като “подаръци за нея; подаръци за него; подаръци за семейството и приятелите; подаръци под 25 лв.; подаръци за хора, които обичат животни; подаръци за геймъри” и други.\nПредложете неустоими оферти: 2 продукта на цената на 1\nВъпреки че празникът на любовта е насочен и към приятелствата, семействата и другите значими емоционални връзки в живота ни, трябва да признаем, че на този ден на най-много внимание се радват влюбените двойки. Затова в кампанията си можете да включите оферти за 2 продукта на цената на 1. Опитайте се да свържете посланието на промоциите си, “купи един продукт, вземи два”, с празника и да създадете вълнение у клиентите си. Ако бизнесът Ви го позволява, можете дори да обвържете предложението си със събитие, подходящо за романтична среща. Например, ако работите в сферата на развлекателната индустрия, може офертата Ви да включва два билета за концерт на цената на един. Ако пък сте в ресторантьорския бизнес, можете да подготвите специални куверти за вечеря за двама (с предварително подбрано меню). Всичко, което трябва да направите е да погледнете креативно на нещата и да помислите за подходящи оферти за двойки, които са съобразени с бизнеса Ви и индустрията, в която оперира той.\nВключете имейл маркетинг и пуш известия в кампанията Ви\nНяма как да пропуснем да включим имейл маркетинга в списъка ни с идеи за промоции за Свети Валентин. Както може би знаете, имейлите имат специфичен „чар“ и могат да бъдат мощни инструменти за реализиране на повече продажби. Нещо повече, чрез празнични имейл кампании можете да отговорите на очакванията на клиентите си за празника. Помислете за креативно послание и дизайн, които са свързани както със Свети Валентин, така и с Вашия бизнес и продуктите, които предлагате. Друг подход, който можете да приложите, е да посветите имейла си на Вашите клиенти и да отпразнувате любовта и признателността на Вашата компания към тях. Още за писането на качествени имейли, можете да прочетете тук. А ако бизнесът Ви има разработено мобилно приложение, можете да помислите и за закачливо пуш известие, което би могло допълнително да подчертае специалния повод и да обогати осведомеността на клиентите Ви за Вашия бранд.\nНакарайте аудиторията Ви да се влюби в каналите Ви в социалните мрежи\nДруг инструмент за дигитален маркетинг, който Ви съветваме да използвате при изпълнението на кампанията Ви за Свети Валентин са социалните мрежи. Непременно „поръсете“ фийдовете на компанията Ви с щипка любов, за да създадете онази специална атмосфера. Можете да добавите празнични елементи към профилните снимки на бранда Ви и да смените кориците на страниците си, така че те също да носят духа на празника. Не забравяйте обаче, че дизайните за Свети Валентин трябва да са съвместими със стила на бранда Ви и да са последователни във всички комуникационни платформи, които компанията Ви използва. Освен това, е добре да измислите интересен график за споделяне на постове (различен от този, който обикновено ползвате) и да обвържете съдържанието си с празника на влюбените. Помислете какво би привлякло вниманието на аудиторията Ви, във връзка с 14-и февруари (нека Ви подскажем: това зависи от демографските особености и интересите на последователите Ви). Не забравяйте да споделяте информация за всички специални оферти, които предлагате в кампанията си.\nВдъхновете клиентите си и ги окуражете да създават съдържание за бранда Ви\nКато говорим за социални мрежи, друг начин, по който можете да подобрите осведомеността на потребителите за Вашия бранд и да привлечете повече клиенти, е като поканите последователите си да създават съдържание, посветено на бранда Ви. Една от най-добрите идеи за кампания, посветена на Свети Валентин, е да вдъхновите клиентите си да разкажат за личните си любовни истории. Те могат да бъдат свързани както с интимните моменти, в които са се запознали с половинката си, така и с Вашия бизнес и причината, поради която обичат работата Ви (а защо не и с двете едновременно). Попитайте аудиторията си дали (и как) продуктите Ви или услугите Ви са били част от този специален момент. Например, някои двойки може да са се запознали докато чакат на опашка във физическия Ви магазин, или докато се радват на определена услуга, предоставена от Вашия бизнес (като например туристическа обиколка, организирана от Вашата компания). Отделете време да помислите за оригинални начини, чрез които да приканите клиентите си да споделят тази информация.\nЗа да мотивирате клиентите си да бъдат по-активни, когато става въпрос за ангажираността и интеракциите с Вашия бранд, можете да организирате тематична игра за празника на влюбените. Предложете значима награда, която да носи стойност за потребителите в светлината на предстоящия празник. Нещо повече, не забравяйте, че винаги трябва да имате предвид бизнеса си и целите, които сте си заложили, когато обмисляте идеите за играта и кампанията по случай Свети Валентин. Например, можете да изискате от потребителите да отговорят на следните въпроси: “Кой от нашите продукти Ви допада най-много и защо?”, или “Коя от нашите услуги бихте препоръчали на любим човек и защо?”, за да се включат в играта. Това би помогнало на бизнеса Ви не само защото ще подобри осведомеността на аудиторията Ви за Вашата компания, но и защото можете да използвате предоставената Ви информация, за да подобрите услугите си или да съсредоточите усилията си върху рекламиране на продуктите, които клиентите Ви най-много харесват.\nНапишете блог пост посветен на Свети Валентин\nДа напишете блог пост, който промотира продуктите Ви през призмата на празника на влюбените, е чудесна идея за маркетинг чрез съдържание. Както при всички други дейности, свързани със създаването на съдържание, и тук трябва да подготвите завладяваща история и да я представите на потребителите по атрактивен начин. Разликата в този случай обаче се крие в това, че трябва да се опитате да вмъкнете продуктите си в историята. Например, можете да напишете блог пост за перфектната романтична среща и да обвържете всяко действие, описано от Вас, с продукт, който предлагате. Ако компанията Ви продава кухненски уреди, можете да създадете съдържание за това, как потребителите могат да приготвят романтична вечеря за двама, като използват Вашите уреди. По този начин ще дадете идеи на клиентите си, за това как да прекарат специалната вечер, но и ще им покажете, че продуктите Ви могат да подобрят преживяването им.\nПомислете за необвързаните потребители\nКакто вече споменахме, Свети Валентин не е празник само на влюбените двойки. Не забравяйте, че една част от Вашите клиенти и последователи са необвързани и няма с кого да прекарат празника. Затова е важно да създадете съдържание, което е насочено и към тези хора. Най-добрият начин, по който можете да постигнете това, е като сегментирате аудиторията си на база семейно положение. След това предайте различни послания на различните сегменти от хора. Съдържанието Ви към необвързаните потребители може да е свързано с начините, чрез които последователите Ви изразяват любовта си към член от семейството, към своите приятели и дори към домашните си любимци. А ако се чувствате достатъчно смели, можете дори да обмислите кампания, която бойкотира Свети Валентин и да създадете съдържание, промотиращо любовта към себе си. Това може да бъде наръчник за грижи за кожата или указания за това, как потребителите могат да организират специална нощ в града само за себе си. И отново, креативността и разчупеното мислене ще са Ваши верни приятели в тази задача.\nПартнирайте си с други бизнеси или инфлуенсъри\nАко според Вас бизнесът Ви не може да се свърже със Свети Валентин по никакъв начин, то тогава може би е добре да обмислите възможността за партньорство с друга компания, или с инфлуенсъри. Помислете за подходящи такива, с които бихте могли да обвържете бизнеса си най-лесно (не се захващайте с първите срещнати). Например, ако продавате алкохол, можете да си партнирате с бранд, който предлага шоколадови изделия или ядки. По този начин ще можете да предложите ексклузивна оферта на потребителите, която е смислово свързана с деня на влюбените.\nПокажете любовта си, като подкрепите благотворителна организация\nНе на последно място, можете да „разпръснете“ малко любов и да зарадвате Вашата общност, като подкрепите благотворителна организация по Ваш избор. Свети Валентин е идеалният повод за това. Помислете за хубава кауза, която според Вас има връзка с този празник (например, организация, която подкрепя двойки, които не могат да имат деца) или просто изберете значима кауза за Вас самите. Можете да дарите определен процент от всеки продукт, продаден по време на кампанията Ви за Свети Валентин. Освен това, можете да напишете блог пост или пост в социалните мрежи, в който да обясните защо сте избрали именно тази кауза, какво значи тя за Вас и защо е добре повече хора да научат за нея.\nЕ, това бяха нашите предложения и идеи за съдържание за Свети Валентин. Не се притеснявайте да експериментирате и да изпробвате различни идеи, за да разберете кой подход работи най-добре за Вашия бизнес. Най-важното, което трябва да запомните, е че съдържанието, което споделяте, трябва да е последователно във всички комуникационни канали, които бизнесът Ви използва. Ако имате нужда от помощ при планирането и прилагането на кампанията Ви по случай празника на влюбените, или с цялостната маркетингова стратегия на Вашия бизнес, не се колебайте, а ни потърсете още сега. Екипът на Марксепшън е винаги насреща. Свържете се с нас за безплатна консултация.


Къща за гости Мария Петрова, Черноморец\nname:Къща за гости Мария Петрова|stars:3|website:0|category:7\nул. "П. Р. Славейков" 4, гр. Черноморец\n+359 56 837591, +359 885 121773, +359 888 007365\nКъща за гости Мария Петрова дава възможност на своите посетители да се насладят на приятна и спокойна в Черноморец. Разположена е на тихо място, на еднакво разстояние от централния плаж и къмпинг Черноморец. Къщата предлага уют и спокойствие в практично обзаведени 5 единични и 10 двойни стаи, чиито удобства включват климатик, телевизор с кабелна телевизия, хладилник, тераса, самостоятелна баня с душ. На разположение за общо ползване за самостоятелно приготвяне на храна е предоставена и напълно оборудвана модерна кухня. Тази къща за почивка в Черноморец предлага и заведение за хранене, където домакините поднасят вкусни, домашно приготвени ястия. В свободното си време гостите може да релаксират и в прохладния двор с беседка.\n4 Юли 2017, 23:10:03\nКъщата е на относително добро местоположение спрямо центъра и къмпинг Черноморец.\nЧетейки многото положителни коментари и малкото негативни за въпросната къща решихме, че ни чака една приятна почивка, но уви.... Убедихме се, че положтелните коментари за от подставени лица, а негативните отговарят изцяло на истината. Баните са в коридора, няма комарници по стаите, собственичката е високомерна и необщетелна жена, която влиза по стаите без да се съобразява вътре ли сте или не, дава наставления какво може и не може да се прави. Ако искате приятна почивка за вас и вашите близки, не ходете в тази къща!\n24 Октомври 2015, 16:23:41\nЗдравейте ,аз искам също да споделя с моето мнение относто гостуването ни в къщата Мария Петрова. Ние отседнахме август месец - бяхме за 5 нощувки. Хванахме натоварения сезон, но въпреки това останахме с добро впечатление за обстановката, плажът е хубав, хазяите са също добри и гостоприемни и имаме желание даже и следващата година да ги посетим. Живот и здраве, разбира се! Радваме се, че намерихме това местенце!\n17 Декември 2014, 23:22:54\nНещата които искам да споделя са прекалено много. Бяхме голяма група компания, която искахме да отпразнуваме подобаващо идващите празници. Бяхме щастливи, че след толкова търсене - открихме "ЖЕЛАНАТА ХИЖА". 1. За да се ползва климатика в стаята трябва да се доплати 5 лв., бабата идва отключва с ключе касичката, в която е поставен щепсела...ако разгледате подробно картинките ще видите! Дa не говорим, че предварително сме платили 40 лв за две вечери, защото за 1 не я даваше! /Алчни до няма и къде/. 2. Умряхме от студ, парното се пускаше много рядко...! 3. Топла вода...пффффф това само в мечтите...Със студена михме цялата посуда, която едвам склонихме да ползваме, защото "не си бяхме заплатили" /нищо , че плащаме за нощувките в зимен период по 20 лв./ 4."Гостоприемните собственици" постоянно повтаряха, че ако искат да ни приготвят вечерята по 5 лв, на човек...Гледаха от всякъде да ни вземат парите. 5. Стаите миришеха ужасно. 6. Постоянно идваха и ни проверяваха и за капак в 3ч. на Нова година ни спряха тока...с цел да си лягаме. Това беше ужасно посрещане, никой не остана доволен от нас. Жалко, че не послушахме коментарите и на други хора, които са се оплакали.\n27 Юли 2014, 21:15:15\nЕдинственото хубаво нещо на тази къща е двора, който уж ви дават да ползвате, но..... вечер лампите незнайно защо се гасят, имате на разположение посуда, но............ после трябва да си я измиете със студена вода от дворната чешма и т.н. Санитарните възли на някои от стаите са по терасите, изобщо условията съвсем не са добри за 20 век. Не бихме препоръчали това място на наши приятели!\nТолкова силно се бях впечатлила от двора, защото сме компания с деца и искахме вечерите да сме заедно без да се притесняваме къде ще играят децата ни. Не обърнах внимание на лошите коментари на хората, отсядали преди нас там и това беше грешка от моя страна. Хора, четете коментари, когато решите да отидете някъде за първи път. Не знам колко хора се връщат в тази къща, но ние със сигурност не бихме и не бихме я препоръчали на приятели. Стаите са мрачни, тъмни, без комарници по вратите и прозорците, със супер стари мебели, и на всичкото отгоре WC е извън стаята /нашата беше по терасата, в ляво като завиеш....абе там някъде/. Имат разкошен двор, който уж е за уют и удобство на посетителите, но вечер ни изгасяха осветлението и нямаше как да се ползва. Предлагат всякаква посуда, но няма къде да я измиеш после - има една дворна чешма само със студена вода. Изобщо условията са супер мизерни към днешна дата. Потърсете по-просторно, красиво и уютно място, за да е пълна почивката ви.\n26 Юли 2012, 01:17:55\nИскам да кажа на желаещите да отседнат в тази "къща", че това всъщност е някакъв затвор с архаични виждания и нелоялно отношение към пребиваващите в него. Това не са само празни думи, но ако тръгна да обяснявам всичко тук няма да ми стигне мястото. Моят съвет - не се доверявайте сляпо на офертите, които Ви предлагат - най-често, както и в този случай, нямат нищо общо с действителността.\nПубликувайте впечатленията си от Къща за гости Мария Петрова, Черноморец


Младите волейболистки на „Казанлък Волей – Багира” спечелиха своята зона – kz7.bg Казанлък новини\nМладите волейболистки на „Казанлък Волей – Багира” спечелиха своята зона\nМладите волейболистки на „Казанлък Волей – Багира” спечелиха своята зона и се класираха директно за държавните финали по волейбол на България за момичета до 15-годишна възраст. Това стана на завършилия в спортна зала „Багира” зонален турнир зона „Странджа”, в които “розите” постигнаха 3 поредни комфортни победи над съперничките си, като надиграха „Славия”, „Бдин Вида” (Видин) и „Арда” (Кърджали).\nИ в трите си мача “зелено-червените” фурии на “Багира” играха много уверено и резултатно, с което напълно си заслужиха класирането.\nВ 1-я кръг казанлъчанки победиха връстничките си от „Бдин Вида” с 3:1, като взеха мача с 25:11, 24:26, 25:18 и25:14 в отделните геймове.\nВъв 2-ия кръг нашите бяха още по убедителни – 3:0 срещу славистките – 25:14, 25:21 и25:12 в отделните части.\nВ 3-ия кръг „розите” отново бяха убедителни – ново 3:0, над връстничките си от „Арда”, с което останаха недостижими на върха в класирането: 3 от 3 победи и 9:1 геймово съотношение. Така младите волейболистки на „Казанлък Волей – Багира” си осигуриха място във финалната фаза и ще играят за разпределението на медалите.\nСъщото сториха и връстничките им от ЦСКА (София), Марица (Пловдив) и Пирин (Разлог), които също отиват на държавните финали за момичета до 15 години, след като и те спечелиха своите зонални турнири и взеха директни квоти за битката за титлата.\nВ държавните финали ще участват осем отбора от България.\nРегламентът предвижда за попълване на останалите четири тима по следната схема: отборите, заели второ място от зоните, съответно Славия, Левски, Ахил и Добруджа да участват на квалификационен турнир на „вторите“. От него първите два тима в класирането отиват на финали.\nТретите отбори от зоните – Бдин Вида, ЦПВК, Ботев и Спартак, правят турнир на „третите“. От него отборите, заели първите две места не получават квоти. Те, заедно с третият и четвъртият от турнира на „вторите“, правя последен заключителен турнир за две места на финалите. Последните в класирането от четирите зони отпадат от по-нататъшна надпревара\nДатите на турнирите на вторите и третите ще бъдат определени допълнително.\nМного изненади и обрати се получиха на Гала фестивала на Скаут лигата по волейбол\nДнес до обяд времето ще бъде с променлива, разкъсана облачност и слънчево


Декември 08, 2019, 17:59:50\nАвтор Тема: Силата на човек. (Прочетена 1107 пъти)\n« -: Май 30, 2013, 06:59:55 »\nВъзможно ли е човек да убие по някакъв начин друг човек чрез заклинание или някакви способности ?\nRe:Силата на човек.\n« Отговор #1 -: Юни 01, 2013, 01:35:32 »\nВсичко е възможно след като се концентрира мисъл-форма в емоционалното, менталното и духовното тела от този които го желае. Внимание навличане на карма освен в случая когато е създадено в Свешенното Пространство на Сърцето.\n« Отговор #2 -: Юни 01, 2013, 07:58:24 »\nВсеки път когато някой каже лоша дума или дори си помисли нещо лошо за другиго това е един вид убийство чрез заклинание.\nУбития е този който ги казва и си ги мисли, а този към когото са изпратени може и да не бъде засегнат, но това зависи изцяло от него или по-точно от (вътрешното му ниво на отговорност).\nВсеки път когато възприемаме света като нещо външно и отделено от нас ние бавно и сигурно се самоубиваме чрез най силната магия позната, някога някому, наричана още от някой първороден грях.\nВсичко това се отнася на всички планове включително и за най-проявения физическия тъй като всичко е свързано в едно и нищо не е отделно едно от друго.\n« Отговор #3 -: Юни 01, 2013, 14:50:43 »\nВъв връзка с позитивното мислене да попитам, значи тези книги с заглавия "Позитивното мислене е ключът", "Промени живота си", като книгите на Луиз Хей например, са верни ?\nИ прилагането на позитивно мислене с времето може да ти промени живота, така ли да го смятам ? Книгите не са просто измислица ?\n« Отговор #4 -: Юни 01, 2013, 22:56:41 »\nЦитат на: The Good Old Time в Юни 01, 2013, 14:50:43\nВсяко прилагане на вид мислене, променя живота ти. Без значение положително или не, отделно, колкото по-прилагано(продължително) е това мислене, толкова по-добри резултати.\nДуховни учения giti 83 10224 Февруари 03, 2011, 10:41:13\nДуховни учения Алекс 7 1829 Ноември 28, 2010, 22:28:40\nКниги ангелска любов 5 1512 Февруари 05, 2012, 14:34:16


Много арно не е на арно и много лошо не е на лошо – ГЛАС ПРЕСС\nНачало/Колумнисти/Много арно не е на арно и много лошо не е на лошо\nМного арно не е на арно и много лошо не е на лошо\nРадко Стоянчов 26. май 2017 Колумнисти Остави коментар\nСело Я̀решник е китно планинско босилеградско село, чиито махали са кацнали по склоновете на Църноо̀к планина. Село, чието местоположение се е „утепало” за животновъдство, което навремето е било на цена и почит. Та там, в Я̀решник, в началото на 19-ти век е живял небезизвестният Ангел Татарски – почтен човек, търговец и добър стопанин. Неговата житейска философия била „Много арно не е на арно и много лошо не е на лошо”. По онова време богатството на един домакин се е мерило с децата, земята и стадото му.\nАнгел си взел тиха и работна мома от Буцалѐво за булка, която му родила две дъщери и двама синове. Два-три дена преди Гергьовден, на който се чествала и семейната служба на дома на Ангел, овчарят му изкарал стадото по Църноо̀к на паша. Шапката на планината по това време била още под дебел сняг. Овцете се упътили към една долчинка да се напият вода, а овчарят поизостанал, за да прибере към стадото въртоглавото шиле… В този момент се откъсва преспа от снежната шапка и се срутва, та смазва цялото стадо, барабар с кучетата. На вечерта овчарят се върнал сам, нарамил въртоглавото шиле и разтреперан разказал за случилото се. Тогава Ангел рекъл: „Бог мил, че оставил едно шиле за курбан, та да прекараме службата на Свети Георги!”, прекръстил се и за утеха добавил: „Много лошо не е на лошо и много арно не е на арно”.\nВъртоглавото шиле измило срама на стадото пред Свети Георги. Минала службата, както си му е редът. След някой ден Ангел обиколил околните села и купил триста овце. През лятото добре се грижил за тях, а през есента двеста откарал на пазар в Дупница. Овцете на Ангел хванали око на един турчин, купил ги и му дал пари за следващата година – да докара още толкова и все така угоени.\n-Може – казал Ангел, – но трябва сол, не само трева, трябва и къ̀рмило, за да ги угоя. Солта трябва да докарам от Кюстендил, а конете са ми малко.\nТурчинът му дал два коня, за да докара солта, и още кесия пари.\nТака от година в година срещите с турчина го направили търговец. Станал заможен и известен в Кюстендилска околия. С парите от търговията купил чифлик край Солун, а след това – още един, в Кюстендилско – между Периво̀л и Стѐнско. Забогатял. Седлото на неговия кон било от чимширово дърво, двата му пищова, оковани със сребро, винаги били запасани в пояса му. С астраган калпак и хубава осанка, давал вид, достоен за почит и уважение. Но както казвал той: „Много арно не е на арно…”\nВ онова време по нашите краища върлувала холера, както нашенци й викали „чума”. Та това бедствие затрило жена му и двамата им синове. Несломим по дух, повтарял си, че животът трябва да продължи. На 51-годишна възраст оженил се за 18-годишната Стояна, момковѝца – измекярка негова – от махала Ка̀ловци на село Назъ̀рица. Стояна му родила четири дъщери и един син. Дето се казва в народните приказки – децата раснали, пораснали, а Ангел ставал все по-заможен. Две трети от имотите в Я̀решник били негови, а останалата третина – на цялото село. Неговият имот се простирал от Ангеловица до Ка̀лова долина и от Я̀решничка река до чука Ража̀бина. Тая чука Ража̀бина носи името си от едно страшно деяние от около век преди Ангелово време. Там била разчекната мома, която родила копиле. Селото не могло да понесе срама й, та с четири коня я разчекнали на четири страни.\nЗа да си улесни работата около търговията, Ангел Татарски взел си за съдружник Янко – търговец на добитък от Горна Любата. Една година Ангел и Янко се разбрали да обединят стадото и дойде ли време за продаване, заедно да го закарат до Солун. Овчарите на Ангел и Янко пасли овцете им по широките склонове на Църноо̀к, защото там тревата била по-питомна от тази на планината Бесна кобила. Обаче есента рано паднал толкова голям сняг, че отсякъл пътя на Янковото стадо, овчарят не могъл да го прибере и цялото стадо на Янко изгинало от глад. Тази местност, където това се случило, хората нарекли „Янкова костница”.\nЧифликът в Кюстендилско Ангел дал на зетьовете и дъщерите от първия си брак. Дъщерите от втората жена били Ката, омъжена в Назъ̀рица, Мария, омъжена в Карама̀ница, Вена – в Я̀решник, а четвъртата се омъжила в Периво̀л, във фамилия Лиярѐ. Като заможен търговец Ангел бил често пъти нападан от разбойници, но винаги оцелявал. А махалите Трѝчковица, Каладжѝи, Дивулѝги основани били от неговите мо̀мци – измекяри.\nНаследниците на Ангел Татарски се разпръснали в България, Македония и по околните села на Босилеградско. И така се разпростирала мъдрата истина, че „Много арно не е на арно и много лошо не е на лошо”.\nПредишно Конкурс – „Предприемачите – мечтателите на 21-ви век в 1000 думи“\nСледвъщо София става световна столица на виното


Черночела сврачка (Lanius minor) | Via Pontica\nДължината на черночелата сврачка варира от 19-21 cм. Размах на крилата: 30 см. Гърбът и темето на сврачката са сиви, челото и презочната ивица са черни, крилете също са черни с бяло петно в основата на първостепенните махови крила.\nПри младите гърбът и главата имат щрихи, а челото е сиво, подобно на срещащата се и през зимата по-едра сива сврачка (Lanius excubitor). От нея се отличава и по това, че в кацнало положение крилата достигат и покриват основата на черната опашка, скривайки надопашката. Поради късата крилна проекция при сивата сврачка крилата не достигат до опашката и сивата надопашка се вижда. Черната маска минаваща над очите също я различават от сивата сврачка.\nДвата пола на черночелата сврачка се различават по тегло и размер. Мъжките са по -колоритни, докато женските са по-еднообразни в цветове. Женските могат да се различат от мъжките по цвета на перата им – горната част на крилото е оцветено в по-черно, а долната част в тъмно кафяво.\nМладите птици са подобни на възрастните, но като цяло са по-кафяви. Липсват сивият гръб и надопашка, които вместо това са бледокафяви и слабо решетъчни, а долните части са бели и кремави, без никакво розово.\nВсички птици имат кафяво-черен клюн, с по-бледа основа до долната челюст, кафяви ириси и черни крака и стъпала.\nПолетът на черночелата сврачка е нисък и донякъде вълнообразен и понякога се плъзга с разтворени крила. В края на полета се устремява нагоре, за да се приземи в търсене на нова ловна плячка. След това обръща глава от една страна на друга, търсейки плячката. Когато е на земята, тя скача, но обикновено остава там достатъчно дълго, за да вземе дадена храна. Подобно на други свирки, когато се развълнува, развява опашката си и я движи нагоре – надолу или настрани. Тя е побойник, защитава гнездото си с енергия и ще прогони даже по-големите птици.\nДребна пойна птица,която прекарва лятото в Южна и Централна Европа и Западна Азия. Тя гнезди в южната част на Франция, Швейцария, Австрия, Чехия, Италия, бивша Югославия, Албания, Гърция, Румъния, България и Южна Русия. В Азия се размножава в Близкия изток, като разширява своя обхват, до Източна Турция и Иран. Тя е скитник до по-северните части на Европа, обикновено през пролетта или есента. Страни, в които е била видяна включват Швеция, Финландия, Дания, Великобритания, Холандия, Белгия и Северна Франция.\nПрез лятото сврачката обитава открити местности, краищата на обработваеми площи, места с храсталаци или с разпръснати храсти и дървета, градини, гори и крайпътни дървета. През зимата обикновено е намирана в храсталаци и сред бодливи дървета.\nСреща се и в България от април до септември в ниските части на страната, по-многочислена в Дунавската равнина, Добруджа и Югоизточна България\nЧерночелата сврачка зимува в южните части на Африка, в областта на пустинята Калахари. Пролетната миграция е през април-май, а есенната – през август-септември.\nХрани се основно с бръмбари, пеперуди, големи мухи, скакалци, щурци и стоножки, но лови и дребни гущери, птици и бозайници. Някои плодове като череши и смокини са в диетата й в ограничена степен.\nГнездото често е построено на крайпътно дърво с добра видимост във всички посоки на около 4 до 10 метра височина. То е изградено от двете птици от стъблата на различните цъфтящи растения като бял смил (Gnaphalium) и мащерка (Thymus) и облицовано с кичури от вълна, косми, корени и пера.\nЖенската снася 5 – 7 яйца. Инкубационният период трае около петнадесет дни и най-вече мъти женската, макар че и двамата родители вземат участие. И двамата хранят малките, които са готови да напуснат гнездото след около четиринадесет дни.Имат едно поколение годишно през периода май-юни.\nВ Европа броят на черночелата сврачка е намаляващ. Намаляването на броя може да се дължи на поредица от влажни лета, водещи до недостиг на насекоми. Друг фактор могат да бъдат промените в земеделските практики, като малките заграждения с различни култури и парчетата гори са заменени от големи полета. В резултат на това тази птица е посочена като застрашен вид в приложение I към Директивата за птиците на Европейската комисия. Защитен вид от Закона за биологичното разнообразие в България.\n← Сирийски пъстър кълвач (Dendrocopos syriacus)\nБрегова лястовица (Riparia riparia) →


Новите милионери на България - SmartMoney.bg\nВсеки от нас е чувал поне веднъж в живота си, че в България богатите хора са само престъпници или свързани с политически партии. Те демонстрират благосъстоянието си, като карат много скъпи коли, живеят в огромни палати с охрана в „баровските“ квартали на София и харчат парите си за луксозни стоки и пътувания. Има и такива – някои от тях познавам лично, а с други съм се засичал на различни събития, но в днешната статия ще ви разкажа за хората, които са натрупали състоянието си сами и ако ги видите на улицата, няма да кажете, че са милионери.\nОще след като прочетох книгата „Съседът милионер“ в мен се зароди желанието да напиша подобна книга за истински богатите хора у нас. Не тези измислените, които карат лизингови коли (платени от някой друг) и готвят екзотични ястия в някое кулинарно предаване по телевизията, а реалните хора с нетно богатство над 1 милион лева. Няма да ми е никак лесно, защото те не искат да се показват и много държат да останат анонимни.\nБългария все още не е страна, в която истински успешните хора се дават за пример на младите. Техни идоли са грачещи певици с вид на проститутки и измислени гангстери, а всъщност мамини синчета, които винаги са получавали всичко наготово (и такива познавам, но няма да им казвам имената, за да не се обидят).\nИдеята на тази статия е да покажа, че има законен начин да станеш богат у нас и че често хората, които демонстрират някакво състояние са всъщност на една заплата от фалита или на една вноска по кредита от това да загубят всичко. Ще се опитам да очертая и тенденциите, които се развиват през последните близо 30 години – от милионерите на 90-те години до техните деца и внуци. Също така, дали може богатството да се задържи и увеличи от следващите поколения или това е много трудно.\nВсичко, което ще напиша в този материал е от личните ми срещи с хора, които имат нетно богатство над 1 милион лева. За част от тях имам солидни доказателства за тяхното състояние (банкови извлечения, документи от инвестиционен посредник, нотариални актове и други), а за други са косвени (новини в медии с добра репутация за продажба на бизнес и други). Не съм ползвал клюки от жълти вестници.\nКакто и преди съм писал, има само един начин да станеш богат и това е да имаш бизнес или да си голям съдружник в такъв. Това правило няма изключение и 100% от новите милионери са създали и развили собствен бизнес. Част от тях са го продали на големи международни компании, а други все още го управляват.\nИнтересното е, че имам клиенти с много високи доходи от заплата, но никой от тях не се доближава дори по богатство до хората с бизнес. Причината е много проста – повечето от тези хора са консуматори, а не инвеститори и производители на стойност. Когато работех на заплата, имах малко свободно време (като дори върху него нямах почти никакъв контрол) и исках бързо да превърна парите, които получавам, в парчета щастие и удовлетворение. „Човещинка“, както се казва.\nПредставителите на новата средна класа (програмисти, IT специалисти, GP-та, мениджъри и други) са поставени в една доста деликатна ситуация. От една страна, е техния приятелски кръг и колеги, които са предимно консуматори и купуват всичко, което могат да си позволят в брой или с кредитните карти. От друга страна, хората с по-високи доходи са подложени на непрекъснат натиск от страна на банките и другите кредитни институции, които им предлагат да увеличат стандарта си, не след няколко години, а СЕГА.\nЗа мен, е нелогично да си купиш кола за 40,000 лева при 1,500 лева заплата и 10,000 лева спестени пари, но когато човекът от лизинговата компания ти каже, че „само срещу 499 лева на месец и малка първоначална вноска, тази красавица ще е твоя СЕГА“, трябва да имаш доста силна воля, за да откажеш. Нека сме честни – повечето от нас я нямат и се подаваме на изкушенията. Ние толкова сме свикнали с месечния цикъл „заплата – разходи“, че всичко обръщаме в това дали може да си позволим месечните вноски по даден кредит, а не дали нетното ни богатство е достатъчно, за да си купим тази вещ.\nВсичко това е разлика в мисленето. Един човек си мисли, че няма нищо лошо да си вземе нова кола, ако може да си плаща месечните вноски по лизинга, а друг смята, че е неразумно да дадеш повече от 10% от богатството си за кола. Между другото, новите милионери не карат мерцедеси, ферарита или бентлита, а практични коли от среден клас като Тойота Авенсис. Има и изключения, разбира се, но те само потвърждават правилото.\nИма и още една причина да няма много богати служители (независимо от позицията, която заемат) и тя е, че те не увеличават стойността на актива, от който получават доходи. Когато напуснем работа, ние не получаваме дял от компанията, в която сме работили, нали? При собственици на бизнес не е така. Те освен, че получават регулярни доходи, увеличават и цената на тяхната компания и могат да я продадат някой ден.\nНовите милионери живеят в наследствено жилище (ако е в по-добрите квартали на София) или в апартамент ново строителство. Децата на повечето от тях учат в държавни училища и детски градини, а около 40% – в частни. Тези хора спестяват голяма част от доходите си, пътуват много и дават значителни суми за образование и личностно развитие.\nКакво се случи с милионерите от 90-те години?\nОт 1989 до 2000 година беше доста бурен период за България. Една система си отиде и на нейно място дойде нова, при която нямаше много строги правила и те се създаваха в движение. Цареше чувство на хаос и че всеки може да прави каквото си иска – така разбирахме „демокрацията“. В тези смътни времена, много хора използваха ситуацията и натрупаха големи богатства. Много пъти съм си мислил какво би станало, ако бях малко по-голям през 1989 година. Виждах как буквално за месеци хора натрупват много пари.\nЗа един съсед съм ви разказвал – той започна с продажба на дефицитно олио, като аз му помагах да го товари и продава. Бащата на мой приятел внасяше стари електроуреди от Германия, а друг приятел на баща ми отвори интернет клубове в Перник. Тук не включвам всички съмнителни „бизнесмени“ и такива, които се занимаваха с незаконна дейност. Във всеки град има такива и всички знаят с какво си изкарват парите.\nТези хора (милионерите от 90-те години на 20 век) имаха уникална възможност да са на правилното място в правилното време. Разбира се, само това не беше достатъчно, а трябваше да проявят и малко предприемаческа мисъл. Аз съм говорил с доста от тези бизнесмени и се убедих, че повечето от техните знания и умения са неособено приложими в днешно време. Това е и причината голяма част от милионерите на Прехода да загубят богатството си през последните години. Повечето от тях сега преживяват с малък бизнес (заведение, магазин или нещо друго), а само единици са запазили състоянието си и са го увеличили.\nКакво ще се случи с децата и внуците на милионерите?\nИма интересна тенденция в САЩ, за която разбрах от книгата „Съседът милионер“, и се оказа, че се случва и в България през последните години. Огромна част от децата на сегашните богати хора няма да продължат техния път в бизнеса. Причините са основно две. Първата е, че те са доста по-консуматорски настроени от техните родители. Хората, които създават бизнес не се страхуват от повече работа, управляват добре парите си и спестяват.\nИмам познат с малка верига от няколко автосервиза, на когото ръцете са непрекъснато в масло. Той има доста служители, които могат да се справят с ремонтните, но така той „поддържа темпо и следи новите тенденции“. Неговите деца (момче и момиче) са свикнали да получават наготово повечето неща. Той казва, че е израснал в лишения и сега не иска същото да се случва с наследниците му.\nВтората причина (която е свързана с първата) за това, че децата няма да искат да наследят бизнеса е, че те ще са доста по-образовани от родителите си. Най-вероятно, ще завършат престижен университет в чужбина и ако се върнат в България няма да искат да работят в сервиза на баща си или в малкия производствен цех, които родителите им са изградили. Те ще получават добри доходи като лекари, адвокати или мениджъри, но ще харчат и много повече. По тази причина, трудно ще настигнат родителите си по богатство. Така, желанието децата ни да са по-образовани от нас, ще се окаже пречка за това те да натрупат състояние.\nРазбира се, това е само обобщение и винаги ще се намерят изключения. Имам клиенти и познати, които възпитават децата си със същата строгост и морални ценности, както техните родители са предали на тях самите. Техните наследници от малки помагат в тяхната дейност и се учат на труд и дисциплина.\nВъпреки че може да си позволим много неща, аз и съпругата ми възпитаваме Кари в трудолюбие, коректност и уважение към парите. Това, което добавям от мен е предприемаческото мислене да търси възможности в проблемите (и да изкарва пари от това). В момента тя усвоява нещо, което 90% от възрастните не разбират и не могат да направят, а именно каква е разликата между нужда и желание, и да спестява част от нейните джобни за по-голяма цел. Следващият етап от обучението ще е инвестирането и допълнителните доходи (извън джобните и тези, които ѝ дават бабите и дядовците).\nВ тази статия се опитах да обобщя общите характеристики на новите милионери – тези, които са изградили сами своето богатство. Има немалко такива хора в България, въпреки че не ги забелязваме. Виждаме само псевдобогатите, които се опитват да демонстрират стил и класа, но не им се получава. Някой ще си каже, че не е лошо да носиш фамилия като Арабаджиев, Банев, Стайков или други подобни, но и тяхната съдба не е лесна. От теб зависи кои ще са твоите модели за подражание и тези на децата ти.\nСтатията е страхотна, с много поука за всеки който я търси. Аз също познавам такива бизнесмени, които не успяха да научат децата си на труд, някои от тях доста са намалили бизнеса на родителите си, а някои направо го затриха и живеят по-зле и от клошари. Надявам се мога да говоря на “ти”! Стойне, българите имат нужда да виждат доброто и че то може да се случи тук. А е много трудно да се постигне, когато както ти сам отбеляза по-известни са разни тъпи манекенки без мозък в главата и футболисти, които са по-известни с това с колко жени са преспали отколкото с постиженията във футбола. Надявам се ситуацията да е по-различна за моето, твоето, нашите деца!\n07.03.2019 в 2:21\nНе съм очаквал да попадна на такъв реалистичен анализ на сегашнашната ситуация в България.\nРазбира се, че в България има стойностни хора, които са забогатяли по честен начин\nи техните деца са хора са със със стойности.\nАз лично познавам такива личности и съм приятел с техните деца.\nОтдалечаването идва от разликата в ценностите по мое скромно мнение.\nКонсумирането е характерно за развитите общества,\nние все още имаме стария български манталитет да притежаваме имот и да пестим.\nПрез последните години, благодарение на на фирмите за бързи кредити,\nсе научихме и ние да консумираме “бързо”, но на каква цена, всъщност?\nНаистина, децата стават по-образовани от родителите си и\nпонякога не искат да продължат бизнеса им.\nТова е сложен диалогичен процес, който, струва ми се,\nникога няма да завърши в наша полза като родители.\nБихме искали насоки и книги, с които да запознаем децата си правилно как трябва да се развива тяхното мислене относно личните финанси .\nДа си кажем честно, 99% от милионерите са чисто и просто крадци на прехода, мошеници или селяндур, разпродали нивите и дошли в София …


Начало За ПМГ МАТЕРИАЛНА БАЗА Кабинет по химия\nКабинетът по химия това е образователно пространство за обучение по предмета, за провеждане на извънкласни мероприятия, за организиране на учебно-изследователски дейности на учениците, за провеждане на реални и виртуални химични експерименти.\nЦелта на кабинета по химия е създаване на условия за формиране на творчески личности, притежаващи задълбочени знания, способни към саморазвитие и самореализация, на практически умения да планират, провеждат експерименти, да предвиждат резултатите от тях.\nКабинетът позволява рационално използване на урочното време, а това съдейства за повишаване качеството на знанията на учениците.\nЕтапи за реализиране на концепцията за развитието на кабинета по химията\n1. Информатизация на кабинета по химия\n- 2015 – 2016 учебна година – мултимедийно оборудване\n- 2018 – 2020 година – оборудване и използване на интерактивна дъска в урочната и извънурочна работа; създаване на единна информационна среда на обучение в кабинета;\n2. Научно – методическо обезпечение на кабинета по химия\n- 2018 – 2019 учебна година – създаване на система за съхраняване на дидактически материали - презентации, постери, доклади, реферати, колекции и модели с цел използването им в последващи години; поставяне начало на учебно – методически комплекс – учебници, учебни помагала, методически ръководства, конкурсни варианти от олимпиади, състезания и др.\n3. Кабинетът по химия като методически център\n- съвместна методическа работа с учителите от методическото обединение;\n4. Обезпечаване безопасността на учениците\n- осъществяване на мероприятия, формиращи у учениците навици за безопасно поведение и правила за действие в екстремни ситуации;\n- оформяне на кът по техника за безопасност, правила за работа в химична лаборатория;\nХимичен експеримент с най-добър педагогически ефект може да бъде проведен единствено и само в добре оборудвана лаборатория. За съжаление, такава липсва в учебното заведение. Ще се търсят възможности за създаване на лаборатория в рамките на наличната материална база.


Beyoncе възпя културата на чернокожите в авторски филм\nНа 31 юли светът ще се наслади на величествената филмова продукция "Black Is King", а режисьор и продуцент на проекта е не кой да е, а носителката на 24 награди "Грами" Beyoncé Knowles-Carter.\nПремиерата на дългометражната лента, базирана на музиката от албума "The Lion King: The Gift" и създадена в партньорство с Parkwood Entertainment и Disney, ще се състои две седмици след годишнината от рилийза на глобалния феномен на Disney – блокбъстъра "The Lion King" ("Цар Лъв"). Визуалният албум на Beyoncé пресъздава поуките от филма "Цар Лъв", които да служат като образец за младото поколение чернокожи. "Black Is King" отдава почит на истинските преживявания на семейства, чрез разказ за млад крал, попаднал във въртележка от предателства, любов и себеосъзнаване. Съдбата му е предопределена от неговите предци, а благодарение на уроците от баща му и напътствията на неговата детска любов, той успява да придобие нужните добродетели, с които да възвърне дома и трона си.\nОсвен премиерната дата на продукцията, бе обявена и дистрибуционна сделка, благодарение на която филмът ще бъде наличен в повечето държави от Африканския континент, включително в Южна Африка, Нигерия, Гана, Етиопия, Намибия, Камерун, Либерия, Бурунди, Сенегал, Того, Сомалия, Бенин, Конго, Кения, Кот д‘ Ивоар, Зимбабве, Малави, Габон, Кабо Верде и много други.\nЗаснета на многобройни локации, кинематографията улавя и свързва красиви хора и пейзажи от различни континенти, започвайки от Ню Йорк и преминавайки през Лос Анджелис, Южна Африка, Западна Африка, Лондон и Белгия. От всички тези невероятни места е подбран и неповторим екип от актьори и танцьори, които вдъхновяват разнообразието на филма и трептящата хореография. "Black Is King" е реализиран в рамките на една година и се ражда като резултат от разнообразните идеи на креативния екип заедно с режисьорите Emmanuel Adjei (филма "Shahmaran"), Blitz Bazawule (филма "The Burial Оf Kojo"), Pierre Debusschere (видеата на Beyoncé към синглите "Mine" и "Ghost"), Jenn Nkiru (филма "Black To Techno"), Ibra Ake (креативен режисьор и продуцент на видеото към мегахита "This Is America" на Childish Gambino), Dikayl Rimmasch (филма "Cachao: Uno Mas"), Jake Nava (видеата на Beyoncé към парчетата "Crazy In Love", "Single Ladies" и "Partition"), както и сърежисьора и дългогодишен партньор на Beyoncé - Kwasi Fordjour.\nНовият трейлър на филма разкрива част от специалните гости в кадрите, сред които са моделите Aweng Ade-Chuol и Adut Akech, супермоделът Naomi Campbell, Tina Knowles-Lawson, носителката на "Оскар", актриса и автор Lupita Nyong’o, изпълнителите Kelly Rowland, Pharrell Williams, Jay-Z и други.\nПразничният мемоар в чест на изключителната култура на чернокожите включва и целите видеа към "Already", "Brown Skin Girl", "Mood 4 Eva" и "My Power" – екстравагантност и съчетание от елегантност и душа.\nBeyoncé във Фейсбук